**CONSILIUL BAROULUI NAȚIONAL**

MINISTERUL DE JUSTIȚIE

**CODUL DE CONDUITĂ AL AVOCAȚILOR ITALIENI**

*(Aprobat de Consiliul Baroului Național în sesiunea din data de 31 ianuarie 2014)*

**CAPITOLUL I**

**PRINCIPII GENERALE**

Articolul 1

Avocatul

1. Avocatul protejează, în orice instanță, dreptul la libertate, precum și caracterul inviolabil și eficiența dreptului la reprezentare, și el[[1]](#footnote-1) se asigură că procesele și audierile sunt conforme cu procedurile corespunzătoare.
2. În practicarea profesiei sale, avocatul va avea grijă ca legile să se conformeze principiilor Constituției și Reglementărilor Uniunii Europene. Mai mult, se va asigura că aceste principii, precum și cele din Convenția pentru apărarea drepturilor omului și a libertăților fundamentale, sunt respectate pentru protejarea și în interesul părții asistate.
3. Regulile etice sunt esențiale pentru realizarea și protejarea comunității și clientelei, a încrederii, comportamentului corect, calității și eficienței performanței profesionale.

Articolul 2

Regulile etice și domeniul lor de aplicare

1. Regulile etice se vor aplica tuturor avocaților cu privire la activitatea lor profesională, relațiile lor cu ceilalți membri ai profesiei juridice și relațiile lor cu terțe părți; aceste reguli se vor aplica și comportamentului avocaților în viețile lor private, în cazul în care își compromit reputația personală sau imaginea profesiei juridice.
2. Stagiarii vor fi supuși obligațiilor și regulilor deontologice ale avocaților și autorității disciplinare a organismelor profesiei juridice.

Articolul 3

Activitatea profesională în străinătate și activitatea avocaților străini în Italia

1. La practicarea profesiei sale în străinătate, avocatul italian va respecta regulile etice din țara sa de origine, precum și regulile etice din țara în care își desfășoară activitatea.
2. În cazul unui contrast între cele două reguli, reglementările din țara-gazdă vor prevala, cu condiția ca aceasta să nu contravină interesului public pentru practicarea corectă a activității profesionale.
3. La practicarea profesiei sale în Italia, avocatul străin va respecta regulile etice italiene.

Articolul 4

Caracterul voluntar al unei acțiuni

1. Răspunderea disciplinară rezultă din neîndeplinirea voluntară a obligațiilor avocatului și nerespectarea voluntară a regulilor de conduită prevăzute de lege și de etica profesională, precum și din conștientizarea acțiunii sau omisiunii și îndeplinirea lor voită.
2. Dacă un avocat poate fi învinuit de conduită voită care încalcă dreptul penal, avocatul va fi supus procedurilor disciplinare; organismul disciplinar este îndreptățit să evalueze în mod independent încălcarea comisă.

Articolul 5

Condiție prealabilă obligatorie pentru practicarea activității profesionale

Înregistrarea pe Lista Baroului este o condiție prealabilă obligatorie pentru practicarea activității profesionale a avocatului.

Articolul 6

Obligația de a evita incompatibilitatea

1. Avocatul va evita orice situații de incompatibilitate care îl pot împiedica să rămână înregistrat pe Lista Baroului.
2. Avocatul nu va desfășura activități care ar fi oricum incompatibile cu obligațiile de independență, demnitate și etichetă ale profesiei juridice.

Articolul 7

Răspunderea disciplinară pentru acțiunile efectuate de asociații, colaboratorii și înlocuitorii avocatului

Avocatul va fi personal răspunzător pentru desfășurarea sarcinilor efectuate în numele său de asociații, colaboratorii și înlocuitorii săi, cu excepția cazului în care circumstanțele au ca rezultat răspunderea lor separată și autonomă.

Articolul 8

Răspunderea disciplinară a cabinetului de avocatură

1. Regulile prezentului cod vor fi aplicate cabinetului de avocatură datorită compatibilității acestuia.
2. Răspunderea disciplinară a cabinetului de avocatură se combină cu cea a partenerului cabinetului de avocatură atunci când încălcarea eticii de către partener este legată de instrucțiunile furnizate de cabinetul de avocatură.

Articolul 9

Obligațiile de probitate, demnitate, decență și independență

1. Avocatul își va practica activitatea profesională respectând obligațiile de independență, onestitate, integritate, probitate, demnitate, decență, diligență și competență, luând în considerare relevanța constituțională și socială a apărării și respectând principiile concurenței corecte și cinstite.
2. Chiar și în afara rolului său profesional, avocatul va respecta obligațiile de probitate, demnitate și decență pentru a-și proteja reputația profesională și pentru imaginea profesiei juridice.

Articolul 10

Obligația de loialitate

Avocatul își va îndeplini cu loialitate mandatul primit, desfășurându-și activitatea în interesul părții asistate și în conformitate cu relevanța constituțională și socială a apărării.

Articolul 11

Relația bazată pe încredere și acceptul reprezentării

1. Avocatul este liber să decidă dacă va reprezenta un client sau nu.
2. Relațiile avocatului cu clientul și cu partea asistată se bazează pe încredere.
3. Odată ce este desemnat, avocatul înregistrat în lista avocaților apărării nominalizați de instanță nu poate refuza să furnizeze servicii de reprezentare sau să întrerupă reprezentarea fără justificare.
4. Avocatul înregistrat în lista avocaților apărării nominalizați de stat poate refuza sau se poate retrage din reprezentarea solicitată de o persoană mai puțin înstărită doar cu justificare.

Articolul 12

Obligația de a-și exercita profesia cu diligență

Avocatul își va desfășura obligațiile profesionale cu integritate și atenție, asigurând calitatea performanței sale profesionale.

Articolul 13

Obligația de a nu divulga confidențe și secrete

În interesul clientului și părții asistate, avocatul va asigura respectarea riguroasă a privilegiului și discreția absolută cu privire la faptele și circumstanțele furnizate lui în orice mod de către clientul său în cadrul activității de reprezentare și asistență juridică, precum și în cadrul consilierii juridice, asistenței extrajudiciare și, în orice caz, din motive profesionale.

Articolul 14

Obligația de a-și reprezenta clientul în mod competent

Pentru a asigura calitatea activităților sale profesionale, avocatul nu va accepta cauza dacă știe că nu poate efectua reprezentarea în mod competent.

Articolul 15

Obligația de a fi la curent din punct de vedere profesional și de a fi instruit în mod continuu

Este obligația avocatului de a-și actualiza pregătirea profesională, de a-și menține și îmbunătăți cunoștințele, în special cunoștințele din domeniile specializării și practicii sale uzuale.

Articolul 16

Obligația de a-și îndeplini obligațiile fiscale, obligațiile legate de asigurări sociale, asigurări și contribuții

1. Avocatul trebuie să-și îndeplinească obligațiile cu privire la impozitele și contribuțiile la asigurări sociale prevăzute de legea aplicabilă.
2. Avocatul se va conforma obligațiilor de asigurare prevăzute de lege.
3. Avocatul trebuie să achite regulat și prompt contribuțiile datorate organismelor profesiei juridice.

Articolul 17

Informații cu privire la exercitarea activității profesionale

1. Pentru protejarea încrederii comunității, avocatului i se permite să informeze publicul despre activitatea sa profesională, organizarea și structura cabinetului său de avocatură și cu privire la orice specializări și calificări științifice obținute.
2. Informarea publicului prin orice mijloace, inclusiv computer, va fi transparentă, veridică, corectă, neechivocă, nu va induce în eroare, nu va denigra, nu va fi sugestivă sau comparativă.
3. În orice caz, informația furnizată se va referi la natura și extinderea obligației profesionale.

Articolul 18

Obligațiile cu privire la relațiile cu mass-media

1. În relația sa cu mass-media, avocatul va păstra echilibrul și moderația, în conformitate cu obligația de discreție și confidențialitate; cu consimțământul și în interesul părții asistate, avocatul poate divulga informații către mass-media dacă aceste informații nu sunt protejate de confidențialitatea investigației.
2. Avocatul va asigura anonimitatea copiilor în orice circumstanțe.

Articolul 19

Obligațiile de onestitate și integritate față de colegi și instituții juridice

Interacțiunea avocatului cu alți avocați și cu instituțiile judiciare se va baza pe integritate și onestitate.

Articolul 20

Răspunderea disciplinară

Încălcările obligațiilor la care se face referire în articolele anterioare constituie o încălcare disciplinară care poate fi urmărită conform capitolelor II, III, IV, V și VI din prezentul cod.

Articolul 21

Autoritatea disciplinară

1. În conformitate cu regulile, chiar și reglementatoare, organele disciplinare ale profesiei juridice au autoritatea de a impune sancțiuni adecvate proporționale cu încălcarea regulilor etice.
2. Organele disciplinare vor evalua integral conduita persoanei acuzate; se va impune o singură sancțiune, deși mai multe acuzații sunt aduse în decursul aceleiași proceduri.
3. Sancțiunile vor fi proporționale cu gravitatea faptei, gradul de vinovăție, posibila existență a intenției și intensitatea acesteia, comportamentul persoanei acuzate înainte și după eveniment cu privire la circumstanțele subiective și obiective în care s-a petrecut încălcarea.
4. La stabilirea sancțiunii se vor lua în considerare prejudiciul posibil suferit de partea asistată și de client, compromiterea imaginii profesiei juridice, viața profesională și încălcările anterioare.

Articolul 22

Sancțiuni

1. Sancțiunile disciplinare sunt:
   1. Avertismentul: constă în informarea acuzatului că conduita acestuia nu s-a conformat regulilor etice și juridice, acuzatul fiind somat să nu mai comită alte încălcări; avertizarea poate fi emisă când acuzatul nu este acuzat de fapte grave și când există motive să se creadă că acuzatul nu va comite alte încălcări.
   2. Mustrarea: constă în învinovățire formală și se aplică atunci când gravitatea încălcării, nivelul răspunderii, comportamentul anterior al acuzatului și comportamentul său ulterior faptei conduc la convingerea că acuzatul nu va mai comite alte încălcări.
   3. Suspendarea: constă în excluderea temporară, pe o perioadă între două luni și cinci ani, de la exercitarea profesiei sau stagiaturii și se aplică în cazul unor încălcări care constau în fapte grave și răspunderi mari. Se aplică și atunci când nu sunt condiții pentru a impune doar sancțiunea mustrării.
   4. Expulzarea: constă în eliminarea definitivă din registrul sau lista avocaților și împiedică înscrierea în alt registru sau listă, cu excepția celor prevăzute de lege; se impune pentru încălcări foarte grave, care determină ca rămânerea acuzatului în registru sau listă să fie incompatibilă.
2. În cazurile cele mai grave, măsurile disciplinare pot fi sporite la nivelul maxim:
   1. până la suspendarea practicării activității profesionale pe o perioadă de două luni, dacă se prevede sancțiunea avertismentului;
   2. până la suspendarea practicării activității profesionale pe o perioadă de maximum un an, dacă se prevede sancțiunea mustrării;
   3. până la suspendarea practicării activității profesionale timp de maximum trei an, dacă se prevede sancțiunea suspendării practicării activității profesionale pe o perioadă de maximum un an;
   4. până la excludere, dacă se prevede sancțiunea suspendării practicării activității profesionale pe o perioadă între un an și trei ani.
3. În cazurile mai puțin grave, sancțiunea disciplinară poate fi redusă:
   1. la un avertisment, dacă se prevede sancțiunea mustrării;
   2. la mustrare, dacă se prevede suspendarea practicării activității profesionale pe o perioadă de maximum un an;
   3. până la suspendarea practicării activității profesionale timp de maximum două luni, dacă se prevede suspendarea practicării activității profesionale pe o perioadă între un an și trei ani.
4. În situațiile unor încălcări minore și scuzabile, inculpatul este mustrat, însă mustrarea nu are natura unei sancțiuni disciplinare.

**CAPITOLUL II**

**RELAȚIILE CU CLIENTUL ȘI CU PARTEA ASISTATĂ**

Articolul 23

Angajarea unui avocat

1. Avocatul va fi angajat de partea asistată; dacă avocatul este angajat de o terță parte în interesul său sau în interesul părții asistate, reprezentarea va fi întreprinsă doar cu acordul părții asistate și va fi efectuată doar în interesul acesteia.
2. Înainte de a accepta orice cauză, avocatul trebuie să confirme identitatea persoanei care îl angajează și identitatea părții asistate.
3. După ce este angajat, avocatul nu trebuie să intre în relații economice, patrimoniale și comerciale sau de orice altă natură care pot influența relația profesională cu clientul și cu partea asistată, cu excepția celor prevăzute în Articolul 25.
4. Avocatul nu va sugera acțiuni inutil de oneroase.
5. Avocatul este liber să accepte cauza, însă va refuza să-și furnizeze serviciile atunci când deduce din fapte cunoscute că serviciile sale pot fi utilizate pentru îndeplinirea oricărei acțiuni ilegale.
6. Avocatul nu va sugera comportamente, acțiuni sau negocieri invalide, ilegale sau frauduloase.
7. Încălcarea obligațiilor din subsecțiunile 1 și 2 are ca rezultat aplicarea avertismentului drept sancțiune disciplinară. Încălcarea interdicțiilor din subsecțiunile 3 și 4 are ca rezultat aplicarea mustrării drept sancțiune disciplinară. Încălcarea interdicțiilor din subsecțiunile 5 și 6 are ca rezultat aplicarea sancțiunii disciplinare a suspendării practicării activității profesionale pe o perioadă între un an și trei ani.

Articolul 24

Conflictul de interese

1. Avocatul nu va accepta nicio cauză care poate crea un conflict cu interesele părții asistate și ale clientului sau care poate interfera cu executarea oricărei alte misiuni, chiar dacă aceasta nu este una profesională.
2. În practicarea activității sale profesionale, avocatul va rămâne independent și-și va proteja libertatea de presiuni și influențe de orice fel, inclusiv cu privire la interese legate de viața sa personală.
3. Conflictul de interese apare și în următoarele cazuri:

* acceptarea unei noi cauze poate rezulta în încălcarea confidențialității care se aplică informațiilor furnizate de o altă parte asistată sau un alt client;
* cunoștințele pe care le are avocatul cu privire la activitatea comercială a unei părți existente îi poate furniza un avantaj incorect altei părți asistate sau altui client;
* reprezentarea unui client existent limitează independența avocatului de a-și efectua noua reprezentare.

1. Avocatul va informa partea asistată și clientul cu privire la existența circumstanțelor care pot împiedica executarea activității solicitate.
2. Obligația de a refuza o cauză va fi respectată și dacă părțile oponente ale unei dispute consultă avocați diferiți care sunt membri ai aceluiași cabinet de avocatură sau aceleiași societăți profesionale sau avocați care practică în același sediu și colaborează frecvent din punct de vedere profesional.
3. Încălcarea obligațiilor stipulate în subsecțiunile 1, 3 și 5 are ca rezultat aplicarea sancțiunii disciplinare a suspendării de la practica profesională pe o perioadă între un an și trei ani. Încălcarea obligațiilor stipulate în subsecțiunile 2 și 4 are ca rezultat aplicarea mustrării drept sancțiune disciplinară.

Articolul 25

Contractele de onorarii juridice

1. Fără a aduce atingere Articolul 29, subsecțiunea 4, contractul de onorariu juridic este gratuit. Contractul se poate baza pe:

* onorarii orare;
* onorarii fixe;
* contracte pentru una sau mai multe activități comerciale;
* îndeplinirea și durata executării activității;
* etapele unice sau efectuările întregii activități;
* baza procentuală a valorii afacerii;
* cât poate beneficia persoana care primește serviciile, și nu doar strict din punct de vedere al bunurilor.

1. Se interzic contractele prin care un avocat primește drept onorariu distribuirea parțială sau integrală a proprietății care este obiectul activității sale juridice sau chestiunii în litigiu.
2. Încălcarea interdicției din subsecțiunea anterioară are ca rezultat aplicarea sancțiunii disciplinare a suspendării din practica profesională pe o perioadă între două și șase luni.

Articolul 26

Efectuarea reprezentării

1. Acceptarea reprezentării necesită competența efectuării acesteia.
2. În cazul reprezentărilor care necesită alte competențe față de cele pe care le deține avocatul, acesta își va informa clientul și partea asistată cu privire la necesitatea implicării unui alt coleg, care deține competențele necesare, în reprezentare.
3. Neîndeplinirea acțiunilor legate de reprezentarea părții asistate sau îndeplinirea cu întârziere sau neglijentă a acestor acțiuni constituie o încălcare a obligației profesionale dacă acest comportament rezultă din desconsiderarea nejustificabilă și neglijentă a intereselor părții asistate.
4. Dacă avocatul apărării desemnat de instanță nu poate participa la o audiere, acesta trebuie să prezinte în timp util motivele neparticipării sale autorității responsabile sau trebuie să aranjeze ca alt avocat, care a acceptat cauza, să-și asume răspunderea reprezentării la acea audiere.
5. Încălcarea obligațiilor din subsecțiunile 1 și 2 are ca rezultat aplicarea avertismentului drept sancțiune disciplinară. Încălcarea obligațiilor din subsecțiunile 3 și 4 are ca rezultat aplicarea mustrării drept sancțiune disciplinară.

Articolul 27

Obligația de a informa clientul

1. Atunci când acceptă o cauză, avocatul informează în mod clar partea asistată cu privire la aspectele și importanța cazului și la activitățile care trebuie efectuate, indicând cu acuratețe inițiativele și soluțiile posibile.
2. Avocatul își va informa clientul și partea asistată cu privire la durata probabilă a procesului și costurile posibile ale reprezentării; dacă i se cere, va informa în scris persoana care îi acordă mandatul profesional cu privire la costurile reprezentării.
3. Atunci când îi este încredințată reprezentarea, avocatul va informa partea asistată clar și în scris cu privire la posibilitatea beneficierii de medierea prevăzută de lege; avocatul va furniza informații cu privire la metodele alternative de soluționare a argumentelor legale, de asemenea prevăzute de lege.
4. Atunci când îi este încredințată reprezentarea, dacă apar condițiile, avocatul va informa partea asistată cu privire la posibilitatea beneficierii de avocați ai apărării desemnați de stat.
5. Avocatul își va informa clientul și partea asistată cu privire la detaliile asigurării sale profesionale.
6. În orice moment i se solicită, avocatul își va informa clientul și partea asistată cu privire la executarea reprezentării care i-a fost încredințată. Mai mult, avocatul le va furniza acestora copii ale titlurilor și documentelor, inclusiv cele emise de terți, cu privire la subiectul reprezentării și executarea acesteia în context judiciar și extrajudiciar, fără a aduce atingere subsecțiunii 3 a Articolului 48 din prezentul cod.
7. Fără a aduce atingere Articolului 26, avocatul îi va comunica părții asistate necesitatea efectuării acțiunilor necesare pentru a evita prescrierea, pierderea sau alte efecte prejudiciare cu privire la reprezentarea în curs de desfășurare.
8. Avocatul va informa partea asistată cu privire la conținutul discuțiilor auzite în mod legal în timpul reprezentării sale, dacă informațiile sunt în interesul acesteia.
9. Încălcarea obligațiilor din subsecțiunile 1-5 are ca rezultat aplicarea avertismentului drept sancțiune disciplinară. Încălcarea obligațiilor din subsecțiunile 6, 7 și 8 are ca rezultat aplicarea mustrării drept sancțiune disciplinară.

Articolul 28

Confidențialitate și secret profesional

1. Este obligația principală și fundamentală a avocatului, precum și dreptul acestuia, să păstreze în mod absolut confidențele și secretele cu privire la serviciile efectuate și la informațiile care i-au fost furnizate de client sau de partea asistată, precum și cu privire la acele informații pe care le-a aflat în circumstanțe legate de reprezentarea sa.
2. Obligația confidențialității trebuie să fie respectată chiar și atunci când mandatul a fost îndeplinit, oricum ar fi fost acesta încheiat, retras sau respins.
3. Avocatul se va asigura că secretele profesionale sunt respectate absolut de către angajații, stagiarii, consultanții și partenerii profesionali ai acestuia, chiar și de către aceia temporari, cu privire la faptele și circumstanțele aflate în calitate de avocați sau ca rezultat al activității lor.
4. Avocatului îi este permis să neglijeze obligațiile mai sus menționate dacă divulgarea este necesară:
   1. pentru executarea reprezentării lor;
   2. pentru evitarea comiterii unei infracțiuni de o gravitate deosebită;
   3. pentru a pretinde circumstanțe de facto într-o dispută dintre avocat și clientul său sau partea asistată;
   4. în cadrul unei acțiuni disciplinare.

În orice caz, divulgarea se va limita la strictul necesar pentru obiectivul protejat.

1. Încălcarea obligațiilor din prevederile subsecțiunilor are ca rezultat aplicarea mustrării drept sancțiune disciplinară și, în cazurile în care încălcarea privește secretul profesional, suspendarea practicii profesionale pe o perioadă între un an și trei ani.

Articolul 29

Solicitarea de plată

1. Pe parcursul relației profesionale, un avocat poate solicita rambursarea cheltuielilor și plata periodică a onorariilor avocatului suportate pe parcursul reprezentării, precum și compensarea corectă, proporțională cu cantitatea și complexitatea activităților necesare soluționării cauzei.
2. Avocatul va păstra contabilitatea costurilor suportate și a depozitelor primite și, la solicitarea clientului, va preda înregistrările contabile detaliate.
3. Avocatul va emite documentul fiscal prescris pentru fiecare plată pe care o primește.
4. Avocatul nu va solicita o compensație sau sume de bani care sunt în mod evident disproporționate cu munca efectuată sau cu activitățile care urmează a fi efectuate.
5. Dacă un client nu efectuează prompt plata, avocatul nu va solicita ulterior o compensație mai mare decât cea convenită anterior, cu excepția cazului în care s-a convenit în prealabil la un astfel de aranjament.
6. Pentru a-i transfera clientului sumele de bani primite de avocat în numele clientului, avocatul nu va pune condiția recunoașterii drepturilor sale sau executării serviciilor sale specifice.
7. Pentru execuția serviciilor sale profesionale, avocatul nu va pune condiția recunoașterii dreptului de a reține o parte din sumele pe care avocatul le primește în numele clientului sau părții asistate.
8. Avocatul desemnat de către stat ca avocat al părții nu va solicita sau colecta, în numele părții asistate sau în numele unei terțe părți, o altă compensație sau rambursare în afară de cele prevăzute de lege.
9. Încălcarea obligațiilor din subsecțiunile 1-5 are ca rezultat aplicarea mustrării drept sancțiune disciplinară. Încălcarea obligațiilor din subsecțiunile 6, 7 și 8 are ca rezultat aplicarea sancțiunii disciplinare a suspendării practicii profesionale pe o perioadă între șase luni și un an.

Articolul 30

Gestionarea fondurilor primite de la alte părți

1. Avocatul va administra cu grijă orice bani primiți de la partea asistată sau de la terțe părți pentru executarea activității profesionale sau banii primiți în numele părții asistate și va da socoteală prompt pentru aceste sume.
2. Avocatul nu va păstra nicio sumă primită în numele părții asistate mai mult decât este strict necesar, fără acordul părții asistate.
3. În practicarea activității sale profesionale, avocatul va refuza să primească sau gestioneze fonduri care nu sunt atribuite unui client.
4. În cazul depozitelor fiduciare, avocatul va solicita instrucțiuni scrise și le va respecta.
5. Încălcarea obligației din subsecțiunea 1 are ca rezultat aplicarea mustrării drept sancțiune disciplinară. Încălcarea obligațiilor din subsecțiunile 2 și 4 are ca rezultat aplicarea sancțiunii disciplinare a suspendării din activitatea profesională pe o perioadă între șase luni și un an. Încălcarea obligației din subsecțiunea 3 are ca rezultat aplicarea sancțiunii disciplinare a suspendării activității profesionale pe o perioadă între un an și trei ani.

Articolul 31

Compensare

1. Avocatul va pune imediat la dispoziția părții asistate sumele primite în numele acesteia.
2. Avocatul are dreptul să rețină sume de bani primite de la oricine în scopul compensării cheltuielilor proprii, câtă vreme notifică clientul cu privire la acest fapt.
3. Avocatul are dreptul să rețină sume de bani primite de la oricine pentru a-și achita propriile onorarii:
   * 1. dacă clientul și partea asistată și-au dat acordul;
     2. dacă aceste sume i-au fost acordate printr-o hotărâre judecătorească, fiind plătibile de partea adversă, și nu a primit deja acele cheltuieli și onorarii din partea clientului său;
     3. dacă a emis deja o solicitare de plată pentru onorariile sale, solicitare cu care clientul a fost deja de acord.
4. Încălcarea obligației din subsecțiunea 1 are ca rezultat aplicarea sancțiunii disciplinare a suspendării activității profesionale pe o perioadă între un an și trei ani. Încălcarea obligației din subsecțiunea 2 are ca rezultat aplicarea mustrării drept sancțiune disciplinară.

Articolul 32

Retragerea din reprezentare

1. Avocatul are dreptul să se retragă din reprezentarea unui client, luând precauțiile adecvate pentru a evita prejudicierea părții asistate.
2. Dacă se retrage din cauză, avocatul va notifica în mod adecvat partea asistată și o va informa de etapele necesare pentru evitarea prejudicierii cauzei sale.
3. În cazul în care nu poate localiza partea asistată, avocatul va trimite părții asistate o scrisoare recomandată la adresa indicată în Registrul Stării Civile sau la ultimul domiciliu cunoscut sau îi va trimite un email certificat. Făcând acest lucru și respectând obligațiile legale, avocatul este scutit de orice alte responsabilități, indiferent dacă partea asistată a primit notificarea sau nu.
4. După retragerea sa, în conformitate cu reglementările legale, avocatul nu poate fi făcut răspunzător pentru indisponibilitatea asistenței juridice ulterioare, în cazul în care clientul nu angajează un nou avocat într-o perioadă de timp rezonabilă.
5. Totuși, avocatul va notifica partea asistată cu privire la comunicările și notificările pe care aceasta ar trebui să le primească.
6. Încălcarea obligațiilor din subsecțiunile anterioare are ca rezultat aplicarea mustrării drept sancțiune disciplinară.

Articolul 33

Înapoierea documentelor

1. La cerere, avocatul va înapoia fără întârziere orice act sau documentație primită de la client și partea asistată în legătură cu reprezentarea. Avocatul va preda și o copie a tuturor actelor și documentelor, chiar dacă acestea provin de la terțe părți, cu privire la subiectul și executarea misiunii, în activitatea extrajudiciară și judiciară, fără a aduce atingere prevederilor subsecțiunii 3 a Articolului 48 din prezentul cod.
2. Avocatul nu va condiționa înapoierea documentației plății compensației sale.
3. Avocatul poate lua și păstra o copie a documentației chiar și fără acordul clientului sau părții asistate.
4. Încălcarea obligațiilor din subsecțiunea 1 are ca rezultat aplicarea avertismentului drept sancțiune disciplinară. Încălcarea interdicției din subsecțiunea 2 are ca rezultat aplicarea mustrării.

Articolul 34

Revendicări față de client pentru neplata onorariului avocatului

1. Pentru a lua măsuri juridice împotriva clientului sau părții asistate și pentru a fi plătit pentru serviciile sale profesionale, avocatul se va retrage din toate misiunile încredințate.
2. Încălcarea obligației din subsecțiunea anterioară va avea ca rezultat aplicarea mustrării drept sancțiune disciplinară.

Articolul 35

Obligația de a furniza informații corecte

1. Avocatul care furnizează informații cu privire la activitatea sa profesională va respecta obligațiile de adevăr, integritate, sinceritate, caracter secret și confidențialitate, în orice caz referindu-se la natura și limitele obligației profesionale.
2. Avocatul nu va furniza nici informații comparative despre alți profesioniști, nici informații ambigue, care induc în eroare sau denigrează, informații sugestive sau care fac referire la calificări, roluri sau slujbe care nu privesc activitatea sa profesională.
3. Atunci când furnizează informații, avocatul nu va indica în niciun caz calificarea sa profesională, denumirea cabinetului său și Consiliul Baroului de care aparține.
4. Avocatul poate utiliza calificarea sa academică de profesor doar dacă este sau a fost profesor universitar în materii juridice, specificând în orice caz calificarea sa și materia predată.
5. Avocatul înregistrat în Lista practicienilor din domeniul juridic poate utiliza, exclusiv și integral, calificarea de „practician juridic”, cu indicația posibilă de „calificat pentru apărare juridică”, în cazul în care a obținut această calificare.
6. Nu sunt permise informații privitoare la profesioniști și terțe părți asociate direct fie cu personalul avocatului, fie cu cabinetul acestuia.
7. La furnizarea informațiilor, avocatul nu poate utiliza numele unui avocat decedat care a fost membru al respectivului cabinet de avocatură, dacă acesta din urmă nu a convenit în mod expres în timpul vieții sale la o asemenea listare sau nu a emis o dispoziție testamentară în acest sens sau dacă moștenitorii acestuia nu au fost de acord în mod unanim în această privință.
8. La furnizarea informațiilor către public, avocatul nu va indica numele clienților săi sau al părților asistate chiar și în cazul în care clienții sunt de acord cu publicarea.
9. Strict în scopuri informative, avocatul poate utiliza site-uri de pe propriul domeniu, fără redirecționarea URL-ului, cu condiția ca acestea să fie direct legate de el, de cabinetul de avocatură sau de corporațiile de avocați de care aparține, după ce a notificat Consiliul Baroului de care aparține cu privire la forma și conținutul acestora.
10. Avocatul este răspunzător pentru conținutul și siguranța propriului site, care nu poate include referințe comerciale sau publicitare nici prin indicație directă, nici prin link-uri interne și externe.
11. Formele și metodele de furnizare a informațiilor vor respecta în orice caz principiile demnității și etichetei profesiei.
12. Încălcarea obligațiilor din prezentele subsecțiuni are ca rezultat aplicarea mustrării drept sancțiune disciplinară.

Articolul 36

Interzicerea desfășurării activității profesionale fără calificarea adecvată sau utilizând o calificare pe care avocatul nu o deține

1. Utilizarea unui titlu profesional pe care avocatul nu îl deține, precum și efectuarea activității juridice fără titlul adecvat pentru respectiva activitate sau efectuarea activității juridice în perioada de suspendare reprezintă încălcări ale regulilor eticii.
2. Chiar și comportamentul unui avocat care susține sau facilitează, în mod direct sau indirect, practicarea ilegală a activității avocățești de persoane necalificate sau suspendate sau permite ca acestea să câștige beneficii economice – chiar dacă se limitează la perioada posibilei suspendări de la executarea activității – este considerat o încălcare a regulilor eticii.
3. Încălcarea subsecțiunii 1 are ca rezultat aplicarea sancțiunii disciplinare a suspendării practicii juridice pentru o perioadă între șase luni și un an. Încălcarea subsecțiunii 2 are ca rezultat aplicarea sancțiunii disciplinare a suspendării activității juridice pentru o perioadă între două și șase luni.

Articolul 37

Interzicerea solicitării clienților

1. Avocatului i se interzice să obțină relații cu clienți prin agenți sau bișnițari sau alte mijloace care nu sunt în conformitate cu onestitatea și decența.
2. Avocatul nu va oferi sau achita comisioane sau alte remunerații către alt avocat sau orice altă persoană drept compensație pentru introducerea unui client sau pentru obținerea unor misiuni profesionale.
3. Avocatul încalcă regulile disciplinare dacă oferă cadouri sau servicii către terțe părți sau dacă face plăți sau promite avantaje pentru obținerea unor cazuri juridice.
4. Avocatului i se interzice să-și ofere, atât indirect, cât și prin terți, serviciile profesionale la domiciliul unui consumator, în locuri destinate muncii, odihnei, agrementului și, în general, în spații publice sau locuri deschise publicului.
5. Avocatului i se interzice să ofere, fără a i se solicita, un serviciu profesional personalizat, mai exact un serviciu profesional adresat unei persoane anume pentru o activitate comercială anume.
6. Încălcarea obligațiilor din subsecțiunile anterioare are ca rezultat aplicarea mustrării drept sancțiune disciplinară.

**CAPITOLUL III**

**RELAȚIILE DINTRE AVOCAȚI**

Articolul 38

Spiritul corporativ al profesiei

1. Avocatul care intenționează să aducă o reclamație împotriva altui avocat pentru circumstanțe care țin de practica juridică îi va trimite acestuia o notificare scrisă prealabilă, cu excepția cazului în care notificarea poate prejudicia dreptul la apărare.
2. Avocatul nu va înregistra convorbiri telefonice cu alt avocat. Orice înregistrare din timpul unei întâlniri va fi permisă doar cu acordul tuturor persoanelor prezente.
3. Avocatul nu va relata conținutul discuțiilor confidențiale dintre colegi în documente procedurale și nu le va raporta în instanță.
4. Încălcarea obligației din subsecțiunea 1 are ca rezultat aplicarea avertismentului drept acțiune disciplinară. Încălcarea interdicțiilor din subsecțiunile 2 și 3 are ca rezultat aplicarea mustrării drept acțiune disciplinară.

Articolul 39

Relațiile cu colaboratorii din cabinetul de avocatură

1. Avocatul trebuie să permită colaboratorilor săi să-și îmbunătățească pregătirea profesională și să nu-i împiedice de la a se dezvolta din punct de vedere educațional, remunerându-i proporțional cu contribuția adusă de ei la munca avocatului, ținând seama de utilizarea serviciilor și structurilor din cabinetul de avocatură de către aceștia.
2. Încălcarea obligațiilor din prezentul articol are ca rezultat aplicarea avertismentului drept sancțiune disciplinară.

Articolul 40

Relațiile cu stagiarii

1. Avocatul își va asigura stagiarul că perioada sa de instruire juridică este eficientă și profitabilă și că îi va furniza acestuia o pregătire vocațională adecvată.
2. Avocatul îi va furniza stagiarului un loc de muncă adecvat și, fără a aduce atingere rambursării obligatorii a cheltuielilor, îi va oferi, după primul semestru de instruire, o remunerație proporțională cu contribuția sa profesională, luând în considerare utilizarea serviciilor și structurilor din cabinetul de avocatură.
3. Avocatul va atesta acuratețea înregistrărilor din dosarul stagiarului doar după supravegherea lor corespunzătoare și fără a acorda favoruri sau gesturi de prietenie.
4. Avocatul nu va desemna un stagiar pentru efectuarea activităților juridice nepermise.
5. Încălcarea obligațiilor din subsecțiunile 1, 2 și 3 are ca rezultat aplicarea avertismentului drept sancțiune disciplinară. Încălcarea interdicției din subsecțiunea 4 are ca rezultat aplicarea mustrării drept sancțiune disciplinară.

Articolul 41

Relațiile altor avocați cu partea asistată

1. Avocatul nu va contacta direct partea care a formulat opoziția, care este reprezentată de alt avocat.
2. În fiecare moment al acțiunii juridice și în fiecare etapă a litigiului, avocatul poate contacta celelalte părți doar în prezența avocatului acestora sau cu permisiunea acestora.
3. Un avocat poate trimite corespondență direct părții care a formulat opoziția – în aceste cazuri, o copie trebuie trimisă avocatului părții care a formulat opoziția – doar dacă este necesară notificarea unei persoane pentru:

* a solicita un comportament anume;
* a solicita punerea în întârziere;
* a evita datele de expirare sau confiscările.

1. Avocatul nu va conveni să se întâlnească cu partea care a formulat opoziția, știind că partea este reprezentată de alt avocat, fără a-l informa pe acesta din urmă și fără a obține acordul acestuia.
2. Încălcarea obligațiilor și interdicțiilor din prezentul articol are ca rezultat aplicarea mustrării drept sancțiune disciplinară.

Articolul 42

Informații cu privire la alt avocat

1. Avocatul nu trebuie să exprime păreri negative cu privire la activitatea profesională desfășurată de un alt avocat.
2. Avocatul nu va prezenta documente cu privire la viața personală a avocatului părții care a formulat opoziția sau informații cu privire la persoana acestuia în proceduri juridice, cu excepția cazului în care colegul face parte din procedurile juridice și utilizarea acestor documente și informații este necesară protejării unui drept.
3. Încălcarea obligațiilor din subsecțiunile anterioare are ca rezultat aplicarea avertismentului drept sancțiune disciplinară.

Articolul 43

Obligația de a achita servicii furnizate de alt avocat

1. Avocatul care angajează direct alt avocat pentru a furniza reprezentare sau pentru a asista la reprezentarea unui client va aranja compensarea colegului său dacă clientul nu o efectuează el însuși.
2. Încălcarea obligației din subsecțiunea anterioară are ca rezultat aplicarea mustrării drept sancțiune disciplinară.

Articolul 44

Interzicerea contestării unei soluții la care s-a ajuns împreună cu un coleg

1. Avocatul care convine cu avocatul părții adverse asupra unei soluții acceptate de părți nu va contesta soluționarea în cadrul unei proceduri juridice, cu excepția cazului în care acea acțiune este justificată de anumite circumstanțe care au apărut ulterior sau care erau necunoscute la momentul soluționării.
2. Încălcarea obligației din subsecțiunea anterioară are ca rezultat aplicarea mustrării drept sancțiune disciplinară.

Articolul 45

Înlocuirea avocatului apărării

1. Când un avocat este înlocuit în timpul unei proceduri prin concediere sau retragere, noul avocat își va informa predecesorul că a fost desemnat și va depune toate eforturile, fără a aduce atingere reprezentării, să se asigure că fostul avocat este compensat pentru orice servicii furnizate.
2. Încălcarea obligației din subsecțiunea anterioară are ca rezultat aplicarea avertismentului drept sancțiune disciplinară.

**CAPITOLUL IV**

**OBLIGAȚIA AVOCATULUI FAȚĂ DE INSTANȚĂ**

Articolul 46

Obligația de a apăra un client înaintea instanței și interacțiunea cu avocații

1. În procedurile juridice, avocatul își va baza conduita pe obligația de a-și apăra clientul, protejând relațiile sale cu ceilalți avocați în măsura în care acest fapt este posibil.
2. Avocatul va fi punctual la audieri și la orice alte întruniri cu alți avocați; încălcarea repetată a acestei obligații reprezintă o încălcare a regulilor disciplinare.
3. Avocatul trebuie să se opună oricărei solicitări nelegitime sau nejustificate emisă de partea opusă în instanță, dacă această solicitare prejudiciază interesele clientului său.
4. Avocatul ales direct de inculpat va informa orice avocat desemnat în prealabil de instanță cu privire la faptul că a preluat respectiva cauză. Mai mult, fără a aduce atingere apărării, avocatul va depune toate eforturile pentru a-l face pe clientul său să achite costurile și onorariile care au fost stabilite într-o hotărâre judecătorească în favoarea altui avocat pentru activitatea furnizată.
5. În interesul părții asistate și în cadrul legii, avocatul colaborează cu avocații celorlalți inculpați, schimbând informații, pledoarii și documente.
6. În cazurile apărării comune, avocatul se va consulta cu colaboratorul său cu privire la orice alegeri procedurale și își va informa colaboratorul cu privire la orice discuție purtată cu clientul lor comun, pentru a stabili o strategie eficientă pentru proces.
7. Avocatul va notifica colegul părții care a formulat opoziția cu privire la întreruperea tranzacției extrajudiciare, în vederea inițierii procedurilor legale.
8. Încălcarea obligațiilor din subsecțiunile 1-6 are ca rezultat aplicarea avertismentului drept sancțiune disciplinară. Încălcarea obligațiilor din subsecțiunea 7 are ca rezultat aplicarea mustrării drept sancțiune disciplinară.

Articolul 47

Obligația de a instrui și informa alt avocat

1. Avocatul va furniza instrucțiuni în timp util colegului corespondent angajat să reprezinte un client. De asemenea, colegul angajat să reprezinte un client îi va furniza avocatului referent informații detaliate cu privire la activitatea efectuată și la activitatea care urmează a fi efectuată.
2. Alegerea domiciliului la cabinetul de avocatură al altui coleg este posibilă doar după notificarea prealabilă și cu acordul respectivului coleg.
3. Avocatul corespondent nu va soluționa o dispută prin negociere fără a informa avocatul care i-a încredințat inițial chestiunea.
4. În absența instrucțiunilor, avocatul corespondent va acționa în cel mai adecvat mod pentru a proteja interesele părții, informând avocatul care i-a încredințat chestiunea cât mai curând cu putință.
5. Încălcarea obligațiilor din subsecțiunile 1, 2 și 4 are ca rezultat aplicarea avertismentului drept sancțiune disciplinară. Încălcarea interdicției din subsecțiunea 3 are ca rezultat aplicarea mustrării drept sancțiune disciplinară.

Articolul 48

Interdicţia de divulgare a corespondenței între avocați

1. Avocatul nu va prezenta, raporta în acte sau menționa în proceduri judiciare corespondența trimisă sau primită de la alți avocați, marcată drept confidențială, sau orice corespondență care conține propuneri pentru negocieri sau soluționări.
2. Corespondența dintre avocați poate fi prezentată atunci când:
   1. constituie finalizarea și dovada unui contract;
   2. asigură efectuarea serviciilor solicitate.
3. Avocatul nu-i va furniza clientului sau părții asistate corespondență confidențială dintre el și alt avocat. Totuși, în cazurile în care misiunea se încheie, avocatul poate furniza corespondența noului avocat angajat care va fi responsabil cu chestiunea și care este obligat să respecte aceleași reguli de confidențialitate.
4. Abuzarea clauzei de confidențialitate reprezintă o încălcare autonomă a regulilor disciplinare.
5. Încălcarea interdicțiilor din prevederile subsecțiunii anterioare are ca rezultat aplicarea mustrării drept sancțiune disciplinară.

Articolul 49

Obligațiile avocatului apărării

1. Avocatul care a fost desemnat ca apărător de către instanță va informa partea asistată că are dreptul să-și aleagă un apărător la alegerea sa și că apărătorul desemnat de instanță are dreptul să fie remunerat.
2. Avocatul nu va apăra mai multe persoane care sunt investigate sau acuzate și care au emis declarații acuzatoare față de altă persoană investigată sau acuzată în aceeași procedură sau în alta legată sau conexă cu aceasta.
3. Avocatul investigat sau acuzat într-o procedură penală nu poate accepta sau continua apărarea altei părți din aceeași procedură.
4. Încălcarea obligației din subsecțiunea 1 are ca rezultat aplicarea avertismentului drept sancțiune disciplinară. Încălcarea interdicțiilor din subsecțiunile 2 și 3 are ca rezultat aplicarea sancțiunii disciplinare a suspendării practicii legale pe o perioadă între șase luni și un an.

Articolul 50

Obligația de a acționa cu onestitate

1. În timpul procesului, avocatul nu va introduce probe, elemente doveditoare sau documente despre care știe că sunt false.
2. Avocatul nu va introduce probe sau documente, fie produse, fie furnizate de partea asistată, despre care știe că sunt false.
3. Avocatul care află, chiar și ulterior, de introducerea în proceduri a probelor, elementelor doveditoare sau documentelor false furnizate de partea asistată nu le poate utiliza. În caz contrar, își va retrage participarea.
4. Avocatul nu va jura niciodată în fața unui judecător cu privire la veridicitatea faptelor prezentate în proces.
5. Declarațiile făcute de un avocat în cadrul procedurilor juridice cu privire la existența sau inexistența faptelor obiective care sunt un element specific pentru decizia judecătorului și cu care avocatul este direct familiarizat trebuie să fie adevărate.
6. La prezentarea unor petiții sau cereri legale rezultând din aceeași situație de fapt, avocatul este obligat să menționeze hotărârile deja obținute, inclusiv cele deja respinse.
7. Încălcarea interdicțiilor din subsecțiunile 1, 2, 3, 4 și 5 are ca rezultat aplicarea sancțiunii disciplinare a suspendării din practica legală pe o perioadă între un an și trei ani. Încălcarea obligației din subsecțiunea 6 are ca rezultat aplicarea unui avertisment drept sancțiune disciplinară.

Articolul 51

În cazul în care un avocat devine martor

1. În afara unor cazuri excepționale, avocatul nu va depune mărturie ca persoană în cauză sau martor cu privire la circumstanțe despre care a obținut informații în decursul activității sale profesionale sau care sunt legate de orice reprezentare în care a fost angajat.
2. Avocatul se va abține de la a mărturisi cu privire la informațiile aflate în timpul discuțiilor confidențiale cu un coleg, precum și cu privire la conținutul corespondenței private purtată cu acesta.
3. Dacă avocatul intenționează să se prezinte ca martor sau persoană care cunoaște faptele într-o chestiune, avocatul nu își va angaja reprezentarea și, dacă este deja angajat, se va retrage din reprezentare și nu o va relua în viitor.
4. Încălcările obligațiilor din subsecțiunile anterioare au ca rezultat sancțiunea disciplinară constând în mustrare.

Articolul 52

Interdicția împotriva utilizării expresiilor insultătoare sau inadecvate

1. Avocatul va evita utilizarea expresiilor ofensatoare și inadecvate în pledoarii în instanță și în activitatea sa profesională cu avocați, judecători, părți care au formulat opoziția și terțe părți.
2. Răzbunarea și provocarea comentariilor insultătoare sau faptul că insultele erau reciproce nu exclud relevanța disciplinară a comportamentului.
3. Încălcarea interdicției din subsecțiunea 1 are ca rezultat aplicarea mustrării drept sancțiune disciplinară.

Articolul 53

Relațiile cu judecătorii

1. Relațiile avocatului cu judecătorii se vor baza pe demnitate și respect reciproc.
2. Cu excepția unor cazuri particulare, avocatul nu va discuta o procedură judiciară cu judecătorul în fața căreia procedura este în lucru în absența avocatului părții adverse.
3. Avocatul care a fost numit judecător onorific va respecta toate obligațiile care țin de această funcție, precum și reglementările care privesc incompatibilitatea.
4. Avocatul nu va profita de nicio prietenie, relație sau apropiere de un judecător pentru a obține sau solicita favoruri sau tratament preferențial și nu va sublinia existența acestor legături.
5. Un avocat membru al Consiliului Baroului nu va accepta nicio cauză juridică din partea judecătorilor aparținând aceluiași district, cu excepția avocaților desemnați în calitate de apărători de către instanță.
6. Încălcarea obligațiilor și interdicțiilor din subsecțiunile anterioare are ca rezultat aplicarea mustrării drept sancțiune disciplinară.

Articolul 54

Relațiile cu arbitrii, conciliatorii, mediatorii și martorii experți

1. Interdicțiile și obligațiile din Articolul 53, subsecțiunile 1, 2 și 4 vor fi aplicate chiar și în relațiile avocatului și părții opuse cu arbitrii, conciliatorii, mediatorii și martorii experți.
2. Încălcarea interdicțiilor și obligațiilor din prezentul articol are ca rezultat aplicarea mustrării drept sancțiune disciplinară.

Articolul 55

Relațiile cu martorii și persoanele în cauză

1. Avocatul care vorbește cu martori sau persoane în cauză implicate într-o procedură juridică va evita să pună presiuni prea mari sau să facă sugestii directe pentru a obține dovezi favorabile.
2. Avocatul dintr-o procedură penală reține dreptul de a efectua investigații în conformitate cu termenii și condițiile legii și respectând prevederile din prezentul cod și acelea prevăzute de autoritatea pentru protecția datelor personale.
3. Avocatul apărării are obligația să păstreze confidențele și secretele cu privire la investigație, documentația investigației apărării și conținutul acesteia până la utilizarea acestora în procedură, cu excepția divulgării faptelor dintr-un motiv justificat, în interesul părții asistate.
4. Dacă avocatul apărării utilizează înlocuitori, colaboratori, investigatori privați autorizați și martori experți, le poate furniza acestora toate informațiile și documentele necesare pentru efectuarea responsabilităților lor, chiar dacă aceste documente ar fi trebuit să fie declarate secrete, somându-i, totuși, să nu încalce caracterul lor secret și să comunice rezultatele strict avocatului apărării.
5. Avocatul apărării are obligația de a păstra în mod scrupulos și confidențial informațiile investigației apărării pe întreaga perioadă considerată necesară sau utilă pentru exercitarea apărării sale.
6. Informațiile pe care apărătorul și alte părți delegate de acesta sunt obligate prin lege să le furnizeze persoanelor intervievate în scopurile investigației vor fi documentate în scris.
7. Este interzis ca avocatul apărării și alte părți delegate de acesta să plătească o compensație în orice formă persoanelor pe care le-au solicitat asistența în cadrul investigației, cu excepția rambursărilor cheltuielilor în baza chitanțelor.
8. Avocatul apărării va discuta cu partea vătămată într-o infracțiune și îi va solicita acesteia informații sau declarații scrise doar printr-o solicitare scrisă și după notificarea avocatului părții vătămate, dacă se cunoaște existența acestuia. În solicitarea scrisă se va indica faptul că este oportun ca partea vătămată să consulte un avocat, astfel încât acesta să poată participa la întrunire.
9. Apărătorul va informa rudele apropiate ale persoanei acuzate sau investigate asupra dreptului lor de a nu răspunde întrebărilor, specificând faptul că dacă nu vor folosi acest drept, vor fi obligate să raporteze adevărul.
10. Avocatul apărării va furniza probe scrise integrale ale informațiilor obținute. Dacă se hotărăște reproducerea informației, chiar și fonografic, probele pot fi documentate într-o formă sintetizată.
11. Avocatul apărării nu este obligat să furnizeze o copie sau un extras din procesul-verbal nici persoanei care a furnizat informația, nici avocatului respectivei persoane.
12. Încălcarea interdicției din subsecțiunea 1 are ca rezultat aplicarea sancțiunii disciplinare a suspendării practicii legale pe o perioadă între două și șase luni. Încălcările obligațiilor, interdicțiilor, obligațiilor juridice și prescripțiilor din subsecțiunile 3, 4 și 7 au ca rezultat aplicarea sancțiunii legale a suspendării practicii legale pe o perioadă între șase luni și un an. Încălcările obligațiilor, interdicțiilor, obligațiilor juridice și prescripțiilor din subsecțiunile 5, 6, 8, 9, 10 și 11 au ca rezultat aplicarea sancțiunii legale a mustrării.

Articolul 56

Audierea minorilor

1. Avocatul nu poate audia un minor fără permisiunea deținătorilor autorității parentale, cu condiția să nu existe conflict de interese între minor și aceștia.
2. În dispute familiale sau legate de copii, avocatul părintelui nu va purta nicio discuție cu minorii și nu îi va contacta cu privire la circumstanțele disputelor.
3. Într-o procedură penală, avocatul apărării va invita în mod formal deținătorii autorității parentale să discute cu minorul pentru a strânge informații sau solicita declarații scrise. Avocatul apărării îi va informa și cu privire la capacitatea lor de a participa la adunare, de a rezerva obligația prezenței expertului în cazurile prevăzute de lege și oricând minorul este copilul persoanei vătămate.
4. Încălcarea obligațiilor și interdicțiilor din subsecțiunile anterioare are ca rezultat aplicarea sancțiunea disciplinară a suspendării practicii legale pe o perioadă între șase luni și un an.

Articolul 57

Relațiile cu mass-media și activitățile de comunicare

1. În tratarea activităților de comunicare și legate de mass-media, avocatul, fără a prejudicia nevoile de apărare ale părții asistate, nu va furniza informații acoperite de secretul investigației, nu va utiliza numele clienților și părților sale asistate, nu va sublinia abilitățile sale profesionale, nu va solicita articole sau interviuri și nu va convoca conferințe de presă.
2. Avocatul va asigura în orice caz anonimitatea minorilor.
3. Încălcarea interdicției din subsecțiunea 1 și a obligației din subsecțiunea 2 atrage aplicarea sancțiunii disciplinare a suspendării practicii legale pe o perioadă între două și șase luni.

Articolul 58

Propriile notificări ale avocatului

1. Abuzarea exercitării dreptului prevăzut de lege cu privire la notificare constituie o abatere disciplinară.
2. Comportamentul inclus în subsecțiunea anterioară atrage aplicarea suspendării sancțiunii disciplinare a practicii legale pe o perioadă între două și șase luni.

Articolul 59

Calendarul procesului

1. Nerespectarea termenelor-limită stabilite în calendarul procesului civil, în cazul în care este cauzată exclusiv de activitatea înceată a avocatului, constituie o încălcare disciplinară.
2. Încălcarea subsecțiunii anterioare are ca rezultat aplicarea avertismentului drept sancțiune disciplinară.

Articolul 60

Abținerea de la audieri

1. Avocatul are dreptul să participe la o grevă convocată de autoritățile legale în conformitate cu prevederile codului de autoguvernare ale organizației avocatului și reglementărilor în vigoare.
2. Avocatul care își exercită dreptul de a nu participa la această grevă va informa alți avocați în prealabil.
3. Avocatului nu i se permite să participe sau să se disocieze de o grevă în funcție de cum îi este convenabil.
4. Avocatul care este de acord cu greva nu se poate disocia parțial de aceasta, participând doar în anumite zile sau în funcție de activitățile sale specifice. Similar, un avocat care se disociază de o grevă nu poate alege să participe parțial și să se disocieze doar în anumite zile sau în funcție de activitățile sale particulare.
5. Încălcarea obligațiilor din subsecțiunile 1 și 2 are ca rezultat aplicarea unui avertisment drept sancțiune disciplinară. Încălcarea obligațiilor din subsecțiunile 3 și 4 are ca rezultat aplicarea unei mustrări drept sancțiune disciplinară.

Articolul 61

Arbitraj

1. Avocatul care acceptă poziția de arbitru va respecta obligațiile de integritate și onestitate și va monitoriza ca procedura să se desfășoare în condiții de independență și imparțialitate.
2. Avocatul nu va exercita funcția de arbitru dacă are relații profesionale cu una din părțile implicate în chestiune sau dacă a avut relații în ultimii doi ani și, în orice caz, dacă se petrece una din situațiile prevăzute de lege pentru contestarea arbitrului.
3. Avocatul nu va accepta misiunea în calitate de arbitru dacă una din părțile implicate în chestiune este asistată sau a fost asistată în ultimii doi ani de un coleg asociat cu acesta sau care practică în cabinetul său.

În orice caz, avocatul va informa părțile cu privire la orice circumstanțe de fapt sau relații profesionale particulare cu avocați de apărare care îi pot afecta independența pentru a obține consimțământul părților înainte de a continua.

1. Odată ce este numit în funcția de arbitru, avocatul va acționa astfel încât să continue să aibă încrederea părților și să rămână liber de orice influențe externe sau constrângeri.
2. În calitate de arbitru, avocatul:
   * 1. va păstra confidențialitatea faptelor pe care le află pe parcursul procedurii arbitrale;
     2. nu va furniza informații cu privire la aspecte legate de procedură;
     3. nu va divulga decizia înainte de a fi comunicată formal tuturor părților.
3. Avocatul care a deținut funcția de arbitru nu va menține relații cu una din părți:
   * 1. decât dacă minimum doi ani au trecut de la încheierea procedurii;
     2. dacă obiectul activității nu este diferit de cel al procedurii.
4. Interdicția se extinde asupra membrilor profesiei, asociaților și celor care își exercită profesia în același sediu.
5. Încălcarea obligațiilor și interdicțiilor din subsecțiunile 1, 3, 4, 5, 6 și 7 are ca rezultat aplicarea sancțiunii disciplinare a suspendării practicii legale pe o perioadă între două și șase luni. Încălcarea interdicției din subsecțiunea 2 are ca rezultat aplicarea sancțiunii disciplinare a suspendării practicii legale pe o perioadă între șase luni și un an.

Articolul 62

Mediere

1. Avocatul care exercită rolul de mediator va respecta obligațiile impuse de legislație și prevederile din reglementarea organismului de mediere, în măsura în care acestea din urmă nu contravin prevederilor din prezentul Cod.
2. Avocatul nu își va asuma rolul de mediator în absența cunoștințelor corespunzătoare.
3. Avocatul nu își va asuma rolul de mediator:
   1. dacă are sau a avut o relație profesională cu una din părți în ultimii doi ani;
   2. dacă una din părți este asistată sau a fost asistată în ultimii doi ani de un asociat profesional al avocatului sau asociat cu el sau de o persoană care își exercită profesia în același sediu.

Apariția uneia din situațiile pentru contestarea arbitrilor prevăzute de Codul Procedurii nu permite ca avocatul să fie reținut în funcția de mediator.

1. Avocatul care a fost reținut ca mediator nu va avea nicio relație cu una din părți:
   1. cu excepția cazului în care au trecut minimum doi ani de la încheierea procedurii;
   2. dacă obiectul activității nu este diferit de cel al procedurii.

Interdicţia se extinde asupra partenerilor profesionali sau asociaților care își exercită profesia în același sediu.

1. Avocatul nu va permite ca organismul de mediere să aibă sediul, din orice motiv, sau să-și desfășoare activitățile la biroul său sau ca avocatul însuși să fie domiciliat la sediul organismului de mediere.
2. Încălcarea obligațiilor și încălcarea din subsecțiunile 1 și 2 are ca rezultat aplicarea sancțiunii disciplinare a mustrării. Încălcarea interdicției din subsecțiunile 3, 4 și 5 are ca rezultat aplicarea sancțiunii disciplinare a suspendării practicii legale pe o perioadă între două și șase luni.

**CAPITOLUL V**

**RELAȚIILE CU TERȚELE PĂRȚI ȘI CU PĂRȚILE CARE AU FORMULAT OPOZIȚIE**

Articolul 63

Relațiile cu terțe părți

1. Chiar și în afara rolului său profesional, avocatul are obligația să acționeze în relațiile sale interpersonale într-o manieră care nu va compromite demnitatea profesiei sale și încrederea terțelor părți în abilitatea sa de a-și îndeplini obligațiile profesionale.
2. Avocatul va trata cu corectitudine și respect personalul din biroul său, personalul din sistemul juridic și orice altă persoană cu care ar putea intra în contact în exercitarea profesiei sale.
3. Încălcarea obligațiilor din subsecțiunile anterioare are ca rezultat aplicarea avertismentului drept sancțiune disciplinară.

Articolul 64

Îndeplinirea angajamentelor luate față de terțe părți

1. Avocatul își va îndeplini angajamentele luate față de terțe părți.
2. Neîndeplinirea obligațiilor avocatului care nu sunt legate de exercitarea profesiei sale reprezintă abateri disciplinare dacă, din cauza naturii sau gravității lor, compromit demnitatea profesiei și încrederea terțelor părți în abilitatea avocatului de a-și îndeplini obligațiile profesionale.
3. Încălcarea obligațiilor din subsecțiunile anterioare are ca rezultat aplicarea sancțiunii disciplinare a suspendării activității profesionale pe o perioadă de la două la șase luni.

Articolul 65

Amenințarea luării de măsuri împotriva părții adverse

1. Avocatul îi poate solicita părții care a formulat opoziția să îndeplinească anumite cerințe amenințând luarea de măsuri juridice, cereri de faliment, plângeri sau orice altă măsură, informând partea care a formulat opoziția despre consecințele relative; totuși, este impropriu din punct de vedere etic ca avocatul să amenințe luarea de măsuri excesive sau ofensatoare.
2. Dacă avocatul dorește să invite partea care a formulat opoziția la biroul său pentru a purta discuții înainte de a începe orice acțiune legală, avocatul trebuie să informeze partea care a formulat opoziția că poate fi însoțită de un avocat la alegerea sa.
3. Avocatul poate pretinde de la partea care a formulat opoziția onorarii și costuri pentru orice activitate extrajudiciară, cu condiția ca această solicitare de plată să fie efectuată în favoarea clientului său.
4. Încălcarea obligațiilor din subsecțiunile anterioare are ca rezultat aplicarea mustrării drept sancțiune disciplinară.

Articolul 66

Multiplicitatea acțiunilor față de partea care a formulat opoziția

1. Avocatul nu va înrăutăți situația financiară a părții care a formulat opoziția prin instituirea unor acțiuni juridice oneroase sau multiple dacă nu există motive pentru acestea, pentru a proteja interesele părții asistate.
2. Încălcarea obligației din subsecțiunea anterioară are ca rezultat aplicarea mustrării drept sancțiune disciplinară.

Articolul 67

Solicitarea compensației de la partea care a formulat opoziția

1. Avocatul nu va solicita ca partea care a formulat opoziția să-i achite onorariile, cu excepția cazului în care părțile au convenit în prealabil cu privire la o astfel de plată și clientul avocatului și-a exprimat acordul sau dacă această plată este prevăzută de lege în alt mod.
2. În cazul în care propriul său client nu îi achită onorariile, avocatului i se permite să solicite plata onorariilor profesionale de la partea care a formulat opoziția ca urmare a oricăror hotărâri prin care se soluționează o procedură juridică sau arbitrală.
3. Încălcarea interdicției din subsecțiunea 1 are ca rezultat aplicarea avertismentului drept sancțiune disciplinară.

Articolul 68

Reprezentarea împotriva foștilor clienți

1. Avocatul se poate angaja să reprezinte partea care a formulat opoziție împotriva unui fost client dacă au trecut doi ani de la încheierea relației profesionale.
2. Avocatul nu se poate angaja să reprezinte partea partea care a formulat opoziție împotriva unui fost client dacă obiectul noii reprezentări nu diferă de obiectul reprezentării prealabile.
3. În orice caz, avocatul nu va utiliza informații obținute în prealabil datorită relației trecute.
4. Avocatul care reprezintă în comun soți și parteneri de conviețuire în dispute familiale se va abține întotdeauna de la furnizarea asistenței sale profesionale în favoarea unuia din ei în dispute ulterioare între aceștia.
5. Avocatul care a asistat un minor în dispute familiale nu va efectua furniza profesională în favoarea unuia din părinți în dispute ulterioare de aceeași natură și viceversa.
6. Încălcarea interdicțiilor din subsecțiunile 1 și 4 are ca rezultat aplicarea sancțiunii disciplinare a suspendării activității profesionale pe o perioadă între două și șase luni. Încălcarea obligațiilor și interdicțiilor din subsecțiunile 2, 3 și 5 are ca rezultat sancțiunea disciplinară a suspendării activității profesionale pe o perioadă între un an și trei ani.

**CAPITOLUL VI**

**RELAȚIILE CU INSTITUȚIILE JURIDICE**

Articolul 69

Alegerile și relațiile cu instituțiile juridice

1. Avocatul chemat să facă parte dintr-o instituție juridică va îndeplini responsabilitatea cu diligență, independență și imparțialitate.
2. Avocatul care participă în calitate de candidat sau suporter al unui candidat la alegerea pentru organismele reprezentative ale profesiei juridice va acționa cu onestitate și va evita orice formă de publicitate sau acțiune care nu este adecvată demnității acestor funcții.
3. Se interzice orice formă de inițiativă sau campanie electorală în locurile în care se desfășoară alegeri și în timpul procesului de votare.
4. La secțiile de votare este permisă doar afișarea listelor electorale și afișelor electorale care conțin regulile de conduită pentru operațiuni electorale.
5. Încălcarea obligației din subsecțiunea 1 are ca rezultat aplicarea mustrării drept sancțiune disciplinară. Încălcarea obligațiilor și interdicțiilor din subsecțiunile 2, 3 și 4 are ca rezultat aplicarea avertismentului drept sancțiune disciplinară.

Articolul 70

Relațiile cu Consiliul Baroului

1. La înregistrarea pe lista Consiliului Baroului, avocatul va declara existența posibilă a unei relații de familie, căsătorii, afinități și coabitări cu magistrați, în scopurile solicitate de sistemul juridic; această obligație este în vigoare și în ceea ce privește modificările apărute.
2. Avocatul va informa imediat Consiliul Baroului de care aparține și Baroului districtual cu privire la înființarea de parteneriate sau societăți civile, deschiderea de sedii principale sau secundare, adresa lor profesională și modificările ulterioare.
3. Avocatul poate face parte din o singură societate civilă sau parteneriat.
4. Avocatul trebuie să respecte obligațiile sale cu privire la impozite și contribuții pentru asigurări sociale prevăzute de lege, precum și contribuțiile datorate organismelor profesiei juridice.
5. Avocatul va informa Consiliul Baroului de care aparține cu privire la detaliile polițelor de asigurare și fiecare modificare ulterioară.
6. Avocatul se va conforma reglementărilor Consiliului Baroului Național și ale Consiliului Baroului de care aparține cu privire la obligații și programe de instruire.
7. Încălcarea obligațiilor din subsecțiunile 1, 2, 3, 5 și 6 din prezentul articol are ca rezultat aplicarea avertismentului drept sancțiune disciplinară; încălcarea obligațiilor din subsecțiunea 4 are ca rezultat aplicarea mustrării drept sancțiune disciplinară.

Articolul 71

Obligațiile de colaborare

1. Avocatul va colabora cu instituțiile juridice în scopul implementării obiectivelor acestora și, în acest scop, va respecta cu scrupulozitate obligația de veridicitate; în acest scop, avocatul va informa instituțiile despre faptele pe care le cunoaște cu privire la activitățile profesionale ale avocaților sau administrarea justiție care ar putea necesita intervenția instituțiilor.
2. Dacă instituțiile juridice, în legătură cu plângerile depuse de terțe părți, îi solicită unui avocat clarificări, informații sau să îndeplinească anumite cerințe cu scopul obținerii de informații sau să îndeplinească anumite cerințe pentru a asista la evaluarea unei plângeri, iar avocatul nu răspunde prompt acestor solicitări, acest fapt reprezintă o încălcare a regulilor disciplinare.
3. Într-o procedură disciplinară sau în stadiul timpuriu al acesteia, nu este o încălcare disciplinară autonomă ca un avocat să nu răspundă acuzațiilor care i se aduc sau să nu prezinte niciun comentariu sau apărare. Totuși, această conduită poate fi luată în considerare de autoritatea judecătorească la formarea opiniei sale în această chestiune.
4. Încălcarea obligațiilor din subsecțiunea 1 are ca rezultat aplicarea avertismentului drept sancțiune disciplinară. Încălcarea obligațiilor din subsecțiunea 2 are ca rezultat aplicarea mustrării drept sancțiune disciplinară.

Articolul 72

Examenul de calificare

1. Avocatul care furnizează în orice mod texte cu privire la subiectele propuse unui candidat sau mai multor candidați înainte sau în timpul examenului este pedepsit prin sancțiunea disciplinară a suspendării din practica legală pe o perioadă între două și șase luni.
2. Dacă avocatul în cauză este un membru al comisiei de examinare, sancțiunea nu poate fi mai mică decât suspendarea practicării profesiei legale pe o perioadă pe o perioadă între un an și trei ani.
3. Candidatul care primește texte sau note de orice tip, prin orice mijloc, în clasa în care are loc examenul și nu raportează acest fapt comisiei este pedepsit prin sancțiunea disciplinară care constă în mustrare.

**CAPITOLUL VII**

**PREVEDERE FINALĂ**

Articolul 73

Intrarea în vigoare

Prezentul Cod de Conduită va intra în vigoare la șaizeci de zile de la publicarea sa în Monitorul Oficial.

1. Notă: în cadrul documentului a fost utilizată exclusiv forma masculină a pronumelor și adjectivelor, însă această formă acoperă în mod egal ambele genuri. [↑](#footnote-ref-1)